cyanic-selkie/wikianc huggingface dataset:
Johannes Flintoe
Virke
Fra 1819 til 1825 reiste han over store deler av Norge, både i Sogn, Telemark (blant annet Rjukan), Hardanger, Valdres og Trøndelag. Spesielt viktig var den første reisen sommeren 1819 da både Flintoe og Carpelan gjorde sin først store oppdagelsesreise i høyfjellet. Sammen med Munthe, som da arbeidet med nytt kart over Norge, og Munthes fetter Peder Pavels Aabel reiste Flintoe over Hallingdal og Aurland med Ytre Kroken som mål. Skisser til bilder fra Aurlandsdalen ble til på denne turene. Sommeren 1819 besøkte han flere steder rundt Sognefjorden blant annet Esefjorden og Hurrungane. På reisene malte han landskapsmalerier og flere draktstudier med høy kulturhistorisk verdi. Flintoes tegninger er en viktig kilde til folkedraktsforskningen. Sammen med Wilhelm Maximilian Carpelan laget Flintoe de første kjente avbildningene av de fjellene vi nå kaller Jotunheimen. Flintoes «Bjønnestigvarden» gjorde Aurlandsdalen kjent for bypublikum og fotturister i fjellet var noe nytt og uvant på den tiden.
Av Carpelan lærte han også akvatintetsning og de to utveksler skisser og forelegg. Flintoe var dessuten geologipioneren Keilhaus tegnelærer og etset Keilhaus tegninger til ferdige plansjer. I juni 1821 møtte Flintoe professor Christopher Hansteen ved Rjukanfossen og Flintoe laget der en av de tidligste avbildninger av fossen.
Et portrett av Abraham Pihl henger i Vang kirke som Pihl fikk bygget. Slektsboken for Neumann oppgir bare at bildet er malt av «Flinthoug», Pihls mor hadde pikenavnet «Flinthoug» mens Flintoes far var Abraham Flinthoug fra Hurum. Ifølge Alsvik er portrettet av Pihl malt av Flintoe og Alsvik tror at bildet kan ha blitt malt i 1816 da Flintoe var på Romerike.
Østby beskriver Flintoe som en naturalist og forløper for 1800-tallets romantiske landskapskunst:
I 1830- og 1840-årene arrangerte Flintoe kosmorama-utstillinger i Christiania. Publikum kom inn i et mørkt rom hvor man på en vegg kunne se små kikkhull det lyste fra. Kikkhullene var forsynt med forstørrelsesglass og når man så inn, kunne man se et tredimensjonalt bilde av for eksempel et fjellandskap.
Til kosmoramaene brukte Flintoe det han selv omtalte som «prospecter». Dette var tegninger utført i gouache og som ikke var ment for salg. Flere er i Nasjonalmuseets eie, for eksempel «Bjønnestigvarden, Aurland» og «Nigardsbreen».
Fugleværelset
Ett av motivene er Vedalsfossen i Hardanger. Myrhorn i Jostedalen, Gausta, Feigumfossen i Sogn og Vøringsfossen i Hardanger er blant de kjente motivene og sammenstilt i et enhetlig preg i rommet. I taket svever en fiskeørn med lysekronen i nebbet.
Norddalsfjorden (Flora)
Norddalsfjorden er en fjord i Kinn kommune i Vestland. Fjorden er en fortsettelse av Botnafjorden nordøst for Florø og strekker seg 17 kilometer østover. Fjorden har innløp ved Store og Litle Terøya på nordsiden av Grønenga.
Brukene Haukå og Bjørnset ligger på hver sin side av fjorden like øst for innløpet, men herfra og noen kilometer østover er det bare små, isolerte gårder langs fjordsidene. Mellom Grovaskjeret og Straumsnesodden krysser fylkesvei 614 fjorden via Norddalsfjordbrua, som har en lengde på 401 meter. Denne erstattet fergen mellom Bjørnset og Haukå i 1987.
Øst for broen ligger Norddalsøya og øst for denne igjen ligger bygda Norddalsfjord eller Norddal på nordsiden av fjorden. Fjorden fortsetter østover et lite stykke til og inn til gården Øya. Fra Norddalsfjordsbrua og østover går fylkesvei 5698 på nordsiden av fjorden.
Charlie Pace
Charlie Pace er fiktiv figur i den amerikanske TV-serien Lost som forteller om livene til de overlevende etter et flykrasj på en øde, mystisk øy i Stillehavet. Charlie er spilt av den engelske skuespilleren Dominic Monaghan. Han var en fast rollefigur i de første tre sesongene og fortsatte å dukke opp fra tid til annen i de påfølgende sesongene fram til finaleepisoden.
Charlie er introdusert som en av hovedfigurene i den første episoden. Tilbakeblikk viser livet hans før flystyrten. Han var medlem av et rockeband kalt Drive Shaft. Innledningsvis kjempet han mot sin avhengighet mot heroin, men klarer til sist å holde seg ren samtidig som han etablerer et vanskelig romantisk forhold til Claire Littleton (spilt av Emilie de Ravin), og forsøker å fungere som en farsfigur for Claires sønn Aaron. I tillegg utvikler han et nært vennskap med Hugo «Hurley» Reyes (spilt av Jorge Garcia) og Desmond Hume (spilt av Henry Ian Cusick).
I sesong tre av showet begynner Charlie å møte sin uunngåelige død da Desmond gjentatte ganger forutser hans skjebne. I finaleepisoden i sesong tre, «Through the Looking Glass», drukner Charlie i hendene på rollefiguren som kaller seg for Mikhail Bakunin, ikke den historiske russiske anarkisten (spilt av Andrew Divoff), og ofrer seg selv i et forsøk på å redde de andre overlevende. Grunnet at Lost ikke hadde en lineær foretellerteknikk i henhold til historiens virkelige og overnaturlige hendelser, opptrer Charlie flere ganger i sesong fire og seks, og er framtredende figur i seriens avslutning «The End».
Se også
Personatges de Lost Huvudroller i Lost
«Niels Juel» (1855)
«Niels Juel» var en dansk, dampdrevet fregatt med seilføring bygd av skipskonstruktør O.F. Suenson i Orlogsværftet, Nyholmen i den danske hovedstaden København for den danske orlogsflåten i 1853 til 1855 som den første av en planlagt klasse på tre «skruefregatter» («skrue» var datidens begrep om skipspropellen som kunne trekkes opp i en brønn ved seilas). Fregatten hadde to søsterskip; «Sjælland», sjøsatt i 1858, og den berømte «Jylland» som er verdens eneste bevarte fregatt av denne type som fremdeles eksisterer. «Niels Juel» var først og fremst et seilfartøy, med dampmaskineri som sekundær framdrift. Ettersom fregatten var konstruert i trevirke fra eik, mistet den sin stridsverdi da Søværnet kun et tiår senere tok i bruk nyere krigsskip bygget av jern eller stål.
«Niel Juel»
Den danske fregatten ble sjøsatt den 20. september 1855. Den var det første av sitt slag som var konstruert for den danske marinen som propelldrevet fregatt, og hadde en sterk bestykning for sin tid. Skipets konstruktør var orlogsværftens fabriksmester O.F. Suenson. Han skapte et seilfartøy med glatte linjer som kunne utstyres med dampmaskineri for separat drift, med en propell som ble trukket opp i en brønn slik at propellen ikke forårsaket vannmotstand under seilas. Det var vanlig praksis å seile på de lengre avstander og deretter bruke dampkraft på korte avstander, for eksempel i trange farvann, under strid og under manøvreringer. Dessuten ble det mulig å spare på kull som var benyttet som brensel. Ettersom «propell» ble kalt for «skrue» på midten av 1800-tallet, ble skip med en slik konstruksjon kalt «skruefregatt».
«Niels Juel» hadde en lengde på 62,5 meter mellom stevnene (l.o.a) og på 59,6 meter mellom rorsenter og fremre punkt i skroget som krysser vannlinjen (l.p.p), var 13,2 meter bredt, med opptil 6 meter i dypgang. Deplasementet er oppgitt til 1 904 tonn for «Niels Juel» og «Sjælland», mens «Jylland» har noe større dimensjoner og deplasement. Det hadde tre master med elleve råseil, tre klyverseil, to gaffelseil og åtte tilleggseil for økt hastighet under seil, med skorsteinen mellom stormasten og fokkemasten.
Fregatten var konstruert med et lukket og gjennomgående batteridekk med flere kanonporter for en standard bestykning på tretti 30-punds kanoner, med et øverste dekk som kunne bære et antall kanoner. Midtskips var det en kommandobro for offiserene og rormannen reist over det øverste dekket. Dampmaskineriet lå under banjerdekket og dermed vannlinjen, med bunkre for kull på banjerdekket og nederste dekk. Skipet var malt svart med hvite batteristriper og gul skorstein.
Bestykningen varierte gjennom årene mens «Niels Juel» var i tjeneste for den danske orlogsflåten fram til 1879. I begynnelsen hadde batteridekket tretti 30-punds glattborede forladekanoner, mens det øverste dekket, som også kalles «spardekk», kunne ha tolv 30-punds kanoner av den samme type. Under den andre slesvigske krigen i 1864 hadde «Niels Juel» 22 30-punds kanoner på kanondekket, men en nyhet hadde kommet til Danmark; såkalte riflede kanoner med rifler som større skuddvidde og presisjon enn glattborede kanoner. I 1861 ble 18 12-punds forladekanoner av bronse fra 1700-tallet utboret, så disse kunne ha rifler i løpet. Bronsekanonene som var fordelt på de tre fregattene, var en stor suksess. «Niel Juel» fikk fire kanoner sammen med åtte 18-punds kanoner av jern på spardekket. Fregatten hadde åtte 4-punds haubitser for nærstrid. Etter 1864 ble bestykningen redusert til 27 stykker: to store 20 cm kanoner, fireogtyve 15 cm kanoner og én 78 mm kanon.
«Niels Juel» i tjeneste
Etter å ha blitt levert i 1856, deltok skipet i flere tokter i de første årene, og var utrustet for krig to ganger, den første gang i høsten 1861 og den andre gang under den andre slesvigske krigen. Under krigen om Slesvig-Holstein ble de tyske havnene underlagt en sjøblokade av de danske sjøstyrkene som i den forrige krigen, men fra Østerrike kom en eskadre på to skruefregatter til Nordsjøen. Under denne krigen var «Niel Juel» rangert som en 42-kanoners fregatt ettersom de åtte mindre haubitser ikke var tatt med.
«Niels Juel» tok sammen med sine søstre opp kampen mot østerrikerne i slaget ved Helgoland den 9. mai 1864. I løpet av kampene ble tre av besetningen drept og 22 skadet. Etter at østerrikerne måtte søke tilflukt i nøytralt sjøterritorium, trakk danskene seg tilbake til Kristiansand hvor de døde ble begravet. Etter krigens slutt ble «Niels Juel» i 1865 sendt på tokt i Middelhavet. Fregatten inngikk i flåtens tall over krigsfartøyer fram til 1879, deretter ble den tatt ut av tjeneste og brukt som kaserneskip fram til 1888.
Andrew Tosh
Andrew Tosh (Andrew McIntosh, født 19. juni 1967 i Kingston) er en jamaicansk reggaeartist og rastafarianer. Han er sønn av reggaeartisten Peter Tosh og ligner sin far, både utseende og musikalsk. Andrew Tosh hadde sin debut i sin fars begravelse i 1987. I 1989 mottok Andrew Tosh grammy for beste reggaealbum, «Make Place For The Youth».
Bunny Wailer er onkelen til Andrew Tosh.
Enderim
Enderim i dikt er når slutten av en verselinje rimer med slutten av en annen verselinje.
På norrønt ble kvad med enderim kalt runhent.
The Wailers (reggaeband)
The Wailers er et jamaicansk reggaeband. Gruppen er mest kjent for å være Bob Marleys trofaste band. Bandet ledes av den verdenskjente reggaebassisten Aston «Familyman» Barrett.
Bresjnev-doktrinen
Bresjnev-doktrinen var et sovjetisk utenrikspolitisk program oppkalt etter politikeren Leonid Bresjnev. Doktrinen gjorde det mulig for landet å gripe inn i en annen sosialistisk stats indre forhold når statens samfunnssystem og statenes felles interesser var truet.
The Wailers (reggaeband)
The Wailers ble dannet i 1963 av Bunny Wailer, Peter Tosh og Bob Marley. Gruppa har hatt mange medlemmer siden den gang og er fortsatt aktive.
Eksterne lenker
Bob Marley & The Wailers
Bresjnev-doktrinen
Doktrinen ble første gang brukt da Sovjetunionen invaderte Tsjekkoslovakia i 1968 for å avslutte Prahavåren. På slutten av Sovjetunionens levetid ble det tatt avstand fra programmet av Mikhail Gorbatsjovs regjering.
Syrisk kristendom
Syriske kristne kan brukes som en betegnelse på to ulike kirkelige retninger som begge har sitt utspring i det gamle Syria, et område som var av større utstrekning en den moderne staten av samme navn.
Den syriske kirke
Den assyriske kirke i øst, også kalt Den syriske kirke eller Den østsyriske kirke,  stammer fra apostolisk tid, på  100-tallet. Området Syria lå da dels i Romerriket, dels i det persiske riket. Fra begynnelsen lå den syriske kirken undet patriarken i Antiokia, men ble en selvstendig nasjonalkirke på 400-tallet.
På konsilet i Efesos i 431 ble Nestorius ekskommunisert,  Biskopene i den syriske kirke mente dette skjedde på sviktende grunnlag, og  kirken har derfor vært kalt  Den nestorianske kirke, til tross for at verken Nestorius selv eller den Assyriske kirke har hatt de teologiske synspunkter  nestorianerne ble tillagt.
Muhammed fikk sin kunnskap om kristendommen fra denne kirken, noe som gjør at den kristne påvirkningen til tidlig Islam har vært assyrisk.
Den vest-syriske kirke
Den vest-syriske kirke ble grunnlagt rundt år 500 av munken Jakob Baradi. Kirken kalles derfor ofte også Den jakobinske kirke. Dette er en monofysittisk kirke som ble opprettet i protest mot Kalkedonbekjennelsen
Roar Pedersen
Roar Pedersen (født 19. mars 1964) er en tidligere norsk fotballspiller. Han spilte for Bryne. Han ble cupmester med Bryne i 1987.
Andreas Singdahlsen
Andreas Singdahlsen (født 31. mars 1855 i Moss, død 1. november 1947) var en norsk kunstner. Han var elev av Christian Krohg og Frits Thaulow (1882–1883). Hans utallige landskaper, deriblant to i Nasjonalmuseet/Nasjonalgalleriet i Oslo, ble etter hvert sterk preget av rutine. Ved sin død testamenterte han sin eiendom Bondilia i Asker til norske bildekunstnere.
Christlich Demokratische Union
Formålet var å forene katolikker og protestanter i et felles kristelig parti og danne en større borgerlig allianse. I etterkrigstiden har partiet vært toneangivende i tysk politikk.
Partiet finnes over hele Tyskland, med unntak av delstaten Bayern, der Christlich-Soziale Union (CSU) er CDUs søsterparti. CDU og CSU har fraksjonsfellesskap i Forbundsdagen og en felles ungdomsorganisasjon, Junge Union. Friedrich Merz har vært partileder siden 2022.
Historie
Få uker etter avslutningen av andre verdenskrig, oppsto det kristen-demokratiske grupperinger over hele Tyskland, og som til slutt ble forent i dagens parti. Partiets historie knytter seg derfor ikke til en organisasjon med historiske røtter fra før andre verdenskrig, slik det for eksempel gjelder for SPD.
Fra kristelig sosialisme til sosial markedsøkonomi (1945-1949)
Retningslinjene fra Köln ble avløst av Neheim-Hüsten-programmet. Programmet ble vedtatt i under møtet avholdt fra 26. februar til 1. mars 1946 i nonneklosteret i Neheim-Hüsten. Dette var første gang Konrad Adenauer kom inn i programarbeidet. I dette programmet ble tidligere uttrykkelige henvisninger til Gud Fader og Kristus fjernet. Det samme gjaldt begrepet kristelig sosialisme, forøvrig under sterk motstand fra av blant andre Jacob Kaiser. Det samsvarte med Adenauers syn om at enkeltmenneskets verdighet og frihet var ukrenkelig, også med hensyn til samfunnets makt.
I 1947 vedtok CDU Ahlen-programmet oppkalt etter byen Ahlen der møtet ble holdt. Programmet dreide igjen i mer sosialistisk retning, og det ble vedtatt statlig eierskap i Tysklands nøkkelindustri.
Konrad Adenauer aksepterte Ahlen-programmet, sannsynligvis av strategiske grunner. Han ville vinne arbeiderne til CDU. Videre ville han at de sosialt innstilte katolske medlemmene av partiet, skulle akseptere ideene om den sosiale markedsøkonomien. Ideen om den sosiale markedsøkonomi var i praksis utviklet av Ludwig Erhard.
Valutareformen i Tyskland 20. juni 1948 åpnet for en oppsving i den tyske økonomien. I juli 1949 vedtok CDU og CSU i fellesskap de såkalte Düsseldorf-retningslinjene (Düsseldorfer Leitsätze). I disse retningslinjene ble den sosiale markedsøkonomien programfestet.
Konrad Adenauer og Ludwig Erhard
I 1949 ble CDUs leder Konrad Adenauer Tysklands forbundskansler som den første fra partiet. Han har blitt sett på som en landsfader på grunn av 1950-tallets Wirtschaftswunder og blir ofte forbundet med Tysklands gjenreisning fra ruinene etter andre verdenskrig. I 1963 gikk Adenauer av og ble etterfulgt av sin partikollega Ludwig Erhard.
Georg Kiesinger og den første storkoalisjon
I perioden 1966-1969 inngikk CDU som del av en storkoalisjon med SPD. Kurt Georg Kiesinger fra CDU ble forbundskansler. I 1969 tok en sosialliberal koalisjon mellom SPD og FDP over regjeringsmakten. Kurt Georg Kiesinger fortsatte som CDU-leder fram til 1971.
Helmut Kohl blir partileder og senere forbundskansler
Helmut Kohl ble valgt som partileder i 1973. Ved forbundsdagsvalget i 1976 stilte han for første gang opp som kanslerkandidat. CDU/CSU tapte knapt, med 48,6 % av stemmene.
I 1982 skiftet FDP koalisjonspartner og CDUs Helmut Kohl ble forbundskansler. Den sosialliberale koalisjonsregjeringen under Helmut Schmidt gikk av etter et mistillitsvotum. Etter gjenforeningen og valget i 1990, ble Kohl det gjenforente Tysklands første forbundskansler.
Opposisjon 1998-2005
Ved valget i 1998 ble Kohl og CDU/CSU beseiret av den nye rødgrønne koalisjonen med SPD og De grønne. SPDs Gerhard Schröder overtok som forbundskansler.
Etter Kohls tid som forbundskansler ble en partiskandale nøstet opp og Kohl ble beskyldt for korrupsjon.
I april 2000 overtok Angela Merkel som partileder for CDU. I løpet av sine første år som partileder måtte hun stå i skyggen av andre politikere. I forbundsdagsdebattene mot forbundskansler Gerhard Schröder fikk Merkel lenge ikke være partiets fremste representant, da hun ikke var partiets gruppeleder i Forbundsdagen. Merkel ble heller ikke CDUs og CSUs kandidat til posten som forbundskansler foran forbundsdagsvalget i 2002; det var i stedet CSUs leder, Edmund Stoiber, som fikk denne rollen. I løpet av perioden 2002-2005 styrket imidlertid Merkel sin stilling betydelig og var stort sett uomstridt som kanslerkandidat foran valget i 2005.
Angela Merkel II - koalisjon med FDP
Etter valget til forbundsdagen i 2009 inngikk CDU i koalisjon med FDP som var ledet av Guido Westerwelle. Det var gjennom historien den fjerde koalisjon mellom de to partiene. Angela Merkel ble valgt til sin andre periode som forbundskansler.
Foreninger og interesseorganisasjoner i partiet
En rekke foreninger og organisasjoner som representerer ulike grupper av interesser og velgere, danner en underskog i CDUs partiapparat. Det dreier seg om sammenslutninger bygget på yrke, andre sosiale kjennetegn som alder, kjønn, religion og etnisitet og seksuell orientering, eller de er inndelt i politikkområder. Organisasjonene finnes på nasjonalt plan og delstatsplan. Gjennom disse organisasjonene kanaliseres de politiske strømningene i partiet.
Den såkalte Berliner Kreis (Berlin-kretsen) fra 2012 regnes som en konservativ gruppering. Til partiets venstreside hører tradisjonelt Christlich-Demokratische Arbeitnehmerschaft (CDA), mens de markedsliberalt innstilte medlemmer gjerne har sluttet seg til Mittelstands- und Wirtschaftsvereinigung (MIT).
Forbundskanslere
Følgende forbundskanslere har kommet fra CDU:
Tysklands presidenter fra CDU
De nedenstående medlemmer av CDU har vært president i Tyskland. Medlemskapet stilles i bero så lenge presidentskapet varer.
Christian Frederik von Marschalck
Christian Frederik von Marschalck (født ca. 1650, død 1719) var en dansk-norsk adelsmann og offiser. Han var sønn av rikskansler Johan Frederik von Marschalck (1618–1679) og Margrethe Jensdatter Bjelke (1622–1698), som var datter av Jens Bjelke, og søster av Ove Bjelke.
Christian Frederik von Marschalck nådde obersts rang i kavaleriet før han avbrøt sin militære karriere og kjøpte Austråttborgen av sin fetter Christopher Bjelke i 1686. von Marschalck eide også Storfosen gods og Tøndel i Bjugn. Han var interessert i hester, og anla et stort stutteri på Austrått.
Han eide også disse gårdene i Trøndelag: Tørhaug, Markanes, Forfot, Stjern, By, Gilde, Staven, Breivold, Karlsaunet, Arnevik og Eide med Selset. Dessuten eide han omtrent en «halv landskyldpart» eller mer i Tårnes, Meland, Vinnan, Øyan, Eidem og Rånes.
Hans økonomiske situasjon ble vanskelig, og han forlot i 1698 Austrått og bosatte seg i København. I 1699 ble han slått konkurs, og Austrått kom på kreditorenes hender, i første rekke Den norske krigshospitalkasse. Herregården ble drevet av kreditorene inntil hans død i 1719, hvoretter den ble solgt ut av Bjelkeslekten. Hvorvidt konkursen skyldtes hans egen lettsindige livsførsel, eller gammel gjeld på Austrått, er usikkert; Sørensen legger vekt på det første, mens Andersen/Bratberg fremhever gjelden.
14. serierunde i Tippeligaen 2008
14. serierunde i Tippeligaen 2008 startet lørdag 19. juli klokken 19:00 med Molde mot Vålerenga. Runden fortsatte med fire kamper søndag 20. juli, tre kamper klokken 18:00 og én kamp 20:00. Runden fortsatte mandag 14. april klokken 19:00 med Stabæk mot Fredrikstad. Runden avsluttet onsdag 23. juli klokken 19:00 med en hengekamp mellom Viking og Rosenborg grunnet Rosenborgs deltakelse i Intertoto-cupen.
ABFSU
All Burma Federation of Student Unions (ABFSU) er en paraplyorganisasjon som omfatter alle studentunionene i Burma, og som kjemper for uavhengige akademiske institusjoner og for studenters rettigheter. ABFSU kjemper også mot det burmesiske militærregimet, og gir informasjon til utenlandsk media om situasjonen i Burma.
Organisasjonen kan ikke lenger operere åpent inne i Burma, og opprettet i 1988 en egen avdeling utenfor landet, for å informere det internasjonale samfunnet om regimets undertrykking av demokratiaktivister og rasering av utdanningssektoren. ’All Burma Federation of Students Unions – Foreign Affairs Committee’ (ABFSU-FAC) arbeider også for å fremme og styrke internasjonale studentorganisasjoner og -aktivisme.
Erebiina
Erebiina er en gruppe av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Utseende
Middelsstore, gjerne nokså mørkt brune sommerfugler, vingene ofte med en fløyelsaktig glans. Oversiden av vingene har gjerne en bred, gul eller oransje stripe i den ytre delen der det sitter noen små øyeflekker.
Utbredelse
Erebiina er utbredt i Holarktis. De fleste artene lever i høytliggende områder og har ofte meget begrensede utbredelser, gjerne bare ett fjellområde eller ett enkelt fjell.
Tibia
Tibia eller skinnebenet er den kraftigste av de to knoklene i leggen. Den andre knokkelen i leggen, som ligger langs utsiden av leggen, er fibula (leggbenet). Den øvre enden av tibia utgjør hele nedre leddflate i kneleddet. Den øvre leddflaten i kneleddet er lårbenet, femur. Foran på innsiden av hele lengden av leggen kan vi kjenne tibia som en flate med ben under huden, også kalt skinneleggen. Den nederste enden av tibia er knoken på innsiden av ankelleddet (mediale malleol). Ankelleddet er et sylinderformet hengselledd med fotrotsbenet talus. Tibia er et hult ben som inneholder benmarg.
Hos leddyr (insekter, edderkoppdyr, mangefotinger og krepsdyr) betegner tibia det andre lange segmentet i et ben, "leggen" som ligger mellom den lange femur og den vanligvis fler-leddete tarsus.
World Wide Web Consortium
World Wide Web Consortium, forkortet W3C, er en organisasjon som ble startet i oktober 1994. Organisasjonens hovedmål er å utvikle protokoller og standarder for teknologien som brukes på World Wide Web. I den sammenheng tilbyr W3Cs nettsted ulike tjenester for testing eller validering av nettsider, stilark og andre, mer avanserte valideringsverktøy.
Universell utforming
Undergruppen Web Accessibility Initiative (WAI), utarbeider retningslinjer for hvordan nettsider skal kodes og designer, slik at IKT-løsningene blir så inkluderende som mulig. De har utarbeidet Web content accessibility guidelines (WCAG), et sett med krav tilknyttet dette målet.
Hockeyettan
Hockeyettan er den tredje høyeste divisjonen i svensk ishockey, og kommer etter den nest høyeste divisjonen, HockeyAllsvenskan. Hockeyettan har endret seg mye gjennom årene og varierer regionalt i en sesong.
1975-1999 var Hockeyettan nest høyeste divisjon, etter Elitserien i ishockey. 1999/2000 ble Allsvenskan Nord / Sør innført som en ny nest høyeste serie, og Divisjon 1 har siden vært tredje høyeste divisjon i svensk hockey.
Wilhelmine Mimi Johnson
Wilhelmine Mimi Johnson, også kjent som «Mimi Johnson», (født 1. august 1890 i Tynset, død 12. januar 1980 i Skedsmo) var en norsk geolog. Hun var ferdig utdannet bergkandidat fra Universitetet i Oslo allerede i 1912. Som landets første kvinnelige geolog arbeidet hun i flere år nært med både W.C. Brøgger og V.M. Goldschmidt. Hun var ansatt ved Norges geologiske undersøkelse og var blant annet en av de første som tok bilder i gruvene på Kongsberg. I 1917 ble Johnson konservator ved Geologisk musum på Tøyen.
I 1930 brøt hun med geologien. Hun startet på legestudier og hadde egen legepraksis på Lillestrøm fra 1940 til 1975.
Hun var datter av sakfører Sam Johnson og ble i 1920 gift med kjøpmann Eivind Høst. De ble skilt i 1924.
Sami Salo
Sami Salo (født 2. september 1974, i Åbo) er en finsk profesjonell ishockey back. Han ble drafted av Ottawa Senators i 1996 NHL Entry Draft som deres 9. valg.
Salo startet sin profesjonelle karrière med TPS i den finske SM-ligaen. Etter en sesong med Jokerit, dro Salo til Nord-Amerika Ottawa Senators. Etter 4 sesonger med Ottawa, ble Salo solgt til Vancouver Canucks. Han spilte 2004-05 NHL lockouten sesongen for Frölunda HC i den svenske Elitserien, og returnerte til Vancouver foran 2005-06 NHL sesongen.
Keeperen Curtis Joseph har kalt Salo «the Finnish MacInnis» for hans utrolige slagskudd som ingen andre en Al MacInnis kunne. 29. oktober 2006 arrangerte Vancouver Canucks en «Superskills» konkurranse. Salo toppet lista i kategorien hardeste skudd med et slagskudd på 100,0 mph.
Ueli Maurer
Ueli Maurer (født 1. desember 1950 i Wetzikon) er en sveitsisk politiker for Schweizerische Volkspartei. Han er medlem av det sveitsiske forbundsrådet og leder av det sveitsiske føderale forsvarsdepartementet. Maurer var fra 1. januar 2013 leder av forbundsrådet, for en periode på ett år.
Liv
Maurer ble født inn i en bondefamilie i Zürcher Oberland. Han utdannet seg til regnskapsfører før han fra 1994 til 2008 var direktør i bondelaget i Zürich. Han var deretter president for foreningen for sveitsiske grønnsaksdyrkere inntil han ble valgt til medlem av Forbundsrådet. Han har tjenestegjort i den sveitsiske hæren med rang som major.
Politisk karriere
Ueli Maurer var fra 1978 til 1986 medlem av kommunestyret i den sveitsiske byen Hinwil. Han ble valgt til det kantonale parlamentet i Zürich i 1983, og valgt som parlamentets president i 1991. I 1996 ble Maurer valgt til president for Det sveitsiske folkepartiet, et verv han hadde til 2008.
Sveits' parlament valgte 10. desember 2008 Maurer som medlem av forbundsrådet, forøvrig som Samuel Schmids etterfølger. Maurer tiltrådte regjeringsposisjonen den 1. januar 2009. Maurer ble 5. desember 2012 valgt som leder av Forbundsrådet for en periode på ett år, med tiltredelse 1. januar 2013.
Maurer er gift og har seks barn.
Borerørshåndteringsmaskin
Rørshåndteringsmaskin (engelsk iron roughneck) er en rørhåndteringsmaskin som brukes på borerigger eller oljeplattformer der boring blir utført.
Borerør flyttes fra en horisontal posisjon på rørdekket eller Catwalk-maskin og blir fraktet til en vertikal posisjon på boredekket. Her vil røret bli skrudd sammen med oppstikket av rør som allerede er blitt boret ned i grunnen. Man kan også skru sammen to rørlengder (kalt range 3 DP) eller tre rørlengder (kalt range 2 DP), disse segmentene med sammenskrudde rør kalles et «stand ». Maskinen som skrur sammen rørlengdene kalles også en «Iron Roughneck ». Denne maskinen består av en «Spinner tong » som spinner/skrur rørene sammen eller fra hverandre, og en «Torque wrench » som gir rørene stort moment slik at de ikke løsner i koplingene, og for å kunne brekke dem når vi skrur dem fra hverandre igjen. Maskinen står montert på skinner slik at den kan bevege seg bort og tilbake fra «wellcenter ».
I «Torque wrench»-maskinen finner du noen kjefter som har i oppgave å gripe på rørene når en skal gi dem moment. Disse kjeftene kan skiftes etter hvilken størrelse det er på rørene. I disse kjeftene finner vi noe vi kaller gripeklosser som inneholder noen tenner som tar tak i røret når en lukker kjeftene, disse kan skiftes jevnlig når de blir slitt.
Maskinen er også utstyrt med sensorer som registrerer når bevegelses-funksjonene/sylindrene er i endeslag, hvilken moment du gir rørene og hvor nært «wellcenter» den står plassert. Disse maskinene er hydraulisk styrt, og blir operert fra «cyber » systemet» i borehytten i likhet med alle andre maskiner på boredekket. Siden de er hydraulisk opererte så finnes det store og farlige krefter ved bruk av utstyret som gjør at operatørene skal være kvalifiserte til å operere utstyret.
En annen type rørhåndteringsmaskin er for vertikalhåndtering av stand, denne finnes i mange varianter, men dens hovedoppgave er å flytte stands mellom «wellcenter» og fingerbord/setback.
Jaroslavl
Jaroslavl (russisk: Ярославль) er en by i det sentrale Russland, og administrativt senter i Jaroslavl oblast. Byen strekker seg rundt 30 km langs elva Volga, ved samløpet med elva Kotorosl, rundt 280 kilometer nord for Moskva. Innbyggertall: 613 088 (folketelling 2002).
Det gamle sentrumsområdet ble i 2005 tatt med på UNESCOs verdensarvliste. Byen inngår i den gyldne ring i Russland, som er en rekke middelalderbyer nord og øst for Moskva som er populære blant turister.
Historie
Før Jaroslavl lå det vikingsteder som Timerevo på stedet fra 700- og 800-tallet av. Byen skal ha blitt grunnlagt i 1010 som en utpost for Fyrstedømmet Rostov Velikij, og den ble første gang nevnt i historiske dokumenter i 1071. Byen var hovedstad i et uavhengig fyrstedømme fra 1218, som ble innlemmet i Storfyrstedømmet Moskva i 1463. På 1600-tallet var den Russlands nest største by, og for en periode (under den polske okkupasjonen av Moskva i 1612), landets de facto hovedstad.
Utdanning
Jaroslavl har mange institusjoner for høyere utdanning, så som Demidov-universitetet, polyteknisk universitet, Usjinskij pedagogiske universitet, medisinsk akademi, internasjonalt økonomisk universitet og universitet for nye teknologier (MUBINT).
Militære institusjoner omfatter en militær finansiell høyskole og høyskole for anti-fly missiler.
Transport
Jaroslavl ligger ved krysningspunktet til flere hovedveier, jernbaner og vannveier. Det ligger en større elvehavn ved Volga.
Byen har et godt utviklet nettverk for kollektivtransport, slik som busser, trolleybusser og trikkelinjer. Tunosjna lufthavn, en tidligere flybase fra den kalde krigen, ligger rundt 10 km øst for byen.
Det er to større jernbanestasjoner for passasjerer: Jaroslavl-Glavnij og Jaroslavl-Moskovskij. Elektriske skytteltog går til Danilov, Rostov, Aleksandrov, Nerekhta og Kostroma. Dieseldrevne skytteltog går til Rybinsk og Ivanovo. Mange langdistansetog går også innom Jaroslavl.
Økonomi og næringsliv
Viktige næringslivsgrener er maskinbygging, skipsbygging, elektroteknikk, kjemisk industri og petrokjemisk industri, samt lett- og tekstilindustri. Det produseres blant annet bildekk og andre gummiprodukter, kautsjuk, dieselmotorer, industriell sot, lakk og maling, byggematerialer, sko, bøker og næringsmidler i byen.
Jaroslavl Levtsovo flybase ligger rundt 15 km nordøst for byen.
Kultur
I Jaroslavl ligger Volkovteateret (bygget i 1750), Russlands eldste teater.
Byen har mange russisk-ortodokse kirker, en kirke for russiske gammeltroende, en baptistkirke, en luthersk kirke, en moske og en synagoge.
FC Sjinnik Jaroslavl er en fotballklubb basert i Jaroslavl. Den spilte i den russiske eliteserien frem til 2006 og spiller nå i russisk førstedivision. I byen finnes også ishockeylaget Lokomotiv Jaroslavl som ble russisk mester i 1996/1997, 2001/2002 og 2002/2003. Hele laget med støtteapparat ble drept i en flyulykke i 2011.
Flaktveit
Flaktveit er et boligområde i Åsane bydel i Bergen, som ligger mellom Nyborg i nord, Rolland i vest, Hjortland i sør og Blindheim i øst. I sør-øst ligger Kråvatnet og Hjortlandsstemma. På Flaktveit er det mest rekkehus og lavblokker, og noe villabebyggelse. Hovedveiene i området er Flaktveitvegen og Flaktveitsvingane.
På Flaktveit ligger også Breimyra skole, Flaktveit skole, Flaktveit stadion og servicesenteret Ulvedalen Torg. Flaktveit Idrettsklubb har tilhold i området, den ble stiftet i 1994.
Flaktveit omfattes av grunnkretsene Flaktveit, Flaktveitrinden, Flaktveittræet, Bekkjarkrokane og Flaktveitleitet, med totalt 5,082 innbyggere 1. januar 2012, og et areal på 1,36 km².
Jefferson County (Wisconsin)
Jefferson County er et fylke i den amerikanske delstaten Wisconsin. Det ligger i de sørøstlige delene av staten og grenser mot Dodge County i nord, Waukesha County i øst, Walworth County i sørøst, Rock County i sørvest og mot Dane County i vest.
Jefferson Countys totale areal er 1,509 km² hvorav 67 km² er vann. I 2000 hadde fylket 74,021 innbyggere og administrasjonssenteret ligger i byen Jefferson.
Fylket har fått sitt navn etter USAs tredje president, Thomas Jefferson.
Halvdanshaugen på Stein
Halvdanshaugen på Stein er en gravhaug på Stein gård i Hole kommune i Viken. Den er en av Norges største gravhauger, med en diameter på cirka 58 m og en høyde på cirka 4 m.
Haugen var trolig opprinnelig omgitt av en fotgrøft, som til tider var fylt med vann. Arkeologiske undersøkelser (blant annet med georadar) i 1998/1999 antyder at haugen kan være bygget i to ulike epoker. C14-dateringer indikerer nemlig at haugen ble bygd mellom 470 og 530 e.Kr, men det har også kommet opp dateringer fra vikingtiden; 870 – 930.
Ifølge Heimskringla druknet Halvdan Svarte i Randsfjorden ved Røykenvik. Liket ble partert for at alle de rikene han hersket over skulle få sin grav over ham. Hodet hans ble gravlagt på Stein, og tradisjon på stedet viser til at det skulle ligge i Halvdanshaugen. Innvollene skulle ha blitt gravlagt på Hadeland der han døde, i Halvdanshaugen på Tingelstad. Ifølge Nóregs konungatal (ca. 1190) ble han hauglagt på gården Stein i Hole på Ringerike. Hverken den, Ågrip eller Fagrskinna nevner at liket ble partert.
Vörå-Maxmo
Vörå-Maxmo (finsk: Vöyri-Maksamaa) er en tidligere kommune i landskapet Österbotten i Finland. I 2008 hadde kommunen en befolkning på 4 470, og et areal på 582 km². Vörå-Maxmo grenset til kommunene Korsholm, Lillkyro, Storkyro, Kauhava og Oravais.
Vörå-Maxmo bestod av de tidligere kommunene Vörå og Maxmo, og ble opprettet 1. januar 2007. Den var en tospråklig kommune med svensk som majoritetsspråk (86,34 %) og finsk som minoritetsspråk (12,99 %).
Vörå kyrka fra 1626 er den eldste bevarte trekirken i Finland. Krusifikset i kirken er fra 1300-tallet og er sannsynligvis laget i Lübeck.
Øygruppen Mickelsörarna i Maxmo ligger i Kvarkens skärgård som er Finlands første og eneste UNESCO-verdensnaturarvsted.
Tor Fosse
Tor Fosse (født 8. februar 1966) er en norsk tidligere fotballspiller. Han tilbrakte sin fotballkarriere i Bryne. Han ble cupmester med Bryne i 1987. Posisjonen hans på banen var i forsvar.
Venus Express
Venus Express (VEX) er den første romsonden til Venus fra Den europeiske romfartsorganisasjonen. De første idéene om romsonden kom i 2001 for å utnytte teknologien som ble brukt i romsondene Mars Express og Rosetta. Det var likevel noen endringer i designen fordi Mars ligger omtrent dobbelt så langt unna solen som Venus. Dette gjorde at Venus Express trengte bedre varmeskjold og beskyttelse mot ioniserende stråling, på den annen side hadde solcellepanelene bedre effekt enn på Mars Express.
Oppskytingsvinduet til Venus Express var mellom 25. oktober og 23. november 2005. Den første planen for oppskytning var 26.oktober 04:43 UTC, men grunnet problemer med isoleringen ble oppskytningen utsatt to uker. 9. november 2005 klokken 03:33:34 UTC ble Venus Express skutt opp fra Baikonur Cosmodrome i Kasakhstan ved hjelp av bæreraketten Sojuz-Fregat. En korreksjon av banen ble foretatt 11. november 2005 og romsonden nådde som forventet Venus om morgenen 11. april 2006 etter 153 dagers ferd fra jorden. Mellom 07:17 and 08:07 UTC benyttet Venus Express hovedmotoren for å redusere farten tilstrekkelig for å bli tatt av Venus gravitasjonsfelt for å så havne i en 9 dagers bane. Etter hvert ble denne banen justert til en 24 timers bane.
Romsonden vil utforske atmosfæren og skyene på planeten, samt temperatur og overflateforholdene. Et annet moment forskerne skal utforske er hvordan solvindene påvirker planeten siden Venus ikke har ett magnetfelt som beskytter jorda mot slik stråling. Oppdraget er planlagt til å vare i 500 jorddager (rundt to venusår), men sonden har strøm nok til ytterligere 500 dager. Den 19. september 2007 var det opprinnelige oppdraget ferdig, men ESA har bestemt å forlenge ferden til mai 2009.
Instrumenter
Venus Express er stort sett utstyrt med det samme utstyret som Mars Express og romsonden Rosetta. Romsonden har blitt tilpasset for å tåle den høye strålingen og høye temperaturen rundt Venus. Romsonden har ett kamera for synlig lys og ett for ultrafiolett lys, selv om skyene gjør det umulig å se overflaten med ett vanlig kamera. Kameraets formål er å se etter lyn og finne bølgelengdeen til skyene.
Jack Shephard
Doktor Jack Shephard var en fiktiv figur i den amerikanske TV-serien Lost som ble framstilt av amerikanske skuespilleren Matthew Fox. Han var en av hovedpersonene i serien.
Lost følger de overlevende etter et flykrasj på en mystisk øy i Stillehavet og deres forsøk på å overleve og slippe unna, samtidig som de langsom avdekker stadig mer av øyas hemmeligheter. Skuespilleren Matthew Fox fikk en del innflytelse på figurens utvikling i serien. Eksempelvis ble Fox' egne tatoveringer bakt inn i figurens bakgrunnshistorie. Selv om figuren i seriens innledende produksjon skulle ha omkommet, besluttet seriens manusforfattere å endre det og la Jack bli seriens hovedperson fra første episode og samtlige påfølgende episoder og sesonger.
Jack Shephard ble den faktiske lederen av de overlevende, og i de første fire sesongene var han framstilt som en lege og en fornuftstro vitenskapsmann. Han fungerte som en antitese til den troende John Locke (spilt av Terry O'Quinn). Imidlertid i løpet av sesong fem ble han en troende i en slik grad at han ble framstilt som John Lockes åndelige veileder i den siste sesongen. Hans lederskap kulminerte med at han kortvarig overtok som beskytter av øya fra dens udødelige vokter Jacob (spilt av Mark Pellegrino) og ble en som var engasjert en av seriens skurker, «Mannen i svart» (O'Quinn) i en klimatisk kamp til døden. I Jacks fortelling ble det lagt inn en kjærlighetshistorier: blant de andre som overlevde, Kate Austen (spilt av Evangeline Lilly), Juliet Burke (spilt av Elizabeth Mitchell), en av de mystiske «andre».
Rolleinformasjon
Tilbakeblikkepisoder: Pilot, del 1, White Rabbit, All the Best Cowboys Have Daddy Issues, Do No Harm, Exodus, del 1, Man of Science, Man of Faith, The Hunting Party, A Tale of Two Cities, Stranger In A Strange Land, Through the Looking Glass, del 1
Se også
Personatges de Lost
Lomonosovgruppen
Lomonosovgruppen er en vulkangruppe sør på øya Paramusjir i Kurilene i Russland.
Besshøe
Besshøe, også kalt Besshø eller Besshøi, er et fjell nord for Gjende i Vågå, Innlandet, med en topp på 2 258 meter over havet. Fjellet ligger i et forholdsvis høyt fjellområde i Jotunheimen, men står likevel tydelig ut med sin primærfaktor på 850 meter.
Ved foten av Besshøe mot sør ligger Bessvatnet og Besseggen. Fra Besshøe synes Besseggens flotte beliggenhet mellom det blå Bessvatnet og den grønne innsjøen Gjende, som ligger nesten 400 meter lavere enn Bessvatnet uten at det er noen elv mellom vannene.
Frode Rinnan
Frode Rinnan (født 12. desember 1905, død 15. februar 1997) var en norsk arkitekt. Han regulerte og tegnet store deler av Oslos drabantbyer, universitetsanlegget på Blindern, Holmenkollbakken, Bislett stadion, Jordal Amfi, Frognerbadet og Njårdhallen i Oslo. Rinnan var en sentral person i en liten gruppe arkitekter som planla vesentlige deler av boligbyggingen etter krigen samt gjenoppbyggingen av byer ødelagt under krigen.
Han er også kjent som forfatter av studentsangen Studentersang, også kjent som Nu klinger igjennom den gamle stad, fra UKErevyen Cassa Rossa i 1929.
Rinnan har fått oppkalt en vei etter seg på Strinda i Trondheim. I 1995 mottok han St. Hallvard-medaljen fra Oslo by.
Bakgrunn
Rinnan vokste opp i et typisk arbeiderklassemiljø i Trondheim, og tok realartium i 1925. Han avla arkitekteksamen ved det daværende NTH i 1930. Som arbeidsløs nyutdannet arkitekt var Rinnan engasjert i Trøndelag Kringkaster. Her oppdaget han Otto Nielsen i en russerevy og engasjerte søskenparet Gerd og Otto til radioen.
Virke
Rinnan flyttet til Oslo og satte etter hvert sitt preg på byen. Han drev egen arkitektpraksis fra 1936 til 1982, og han var arkitekt for Oslo Idrettsvesen fra 1936 til 1965. Han fikk hovedansvaret for alle større utbygginger til de olympiske vinterleker i Oslo i 1952, deriblant Holmenkollbakken (revet i 2008), gamle Bislett stadion (revet i 2004) og Jordal Amfi (revet i 2017). Han tegnet også Frognerbadet og Njårdhallen. Han ble i årene etter andre verdenskrig en talsmann for den såkalte sosiale boligbyggingen, og satte disse idéene ut i livet gjennom det første drabantbyprosjektet på Lambertseter, som var tidlig ute i Norden med disse prinsippene til grunn. Han har også bidratt til senere drabantbyutbygginger, blant annet på Teisen mellom 1950 og 1955, og Tveita mellom 1963 og 1969, hvor han blant annet stod for Trosterud skole sammen med Olav Tveten.
Örebro HK
Örebro Hockeyklubb er et ishockeylag fra Örebro i Sverige og de spiller sine hjemmekamper i Behrn Arena. Arenaen har en tilskuerkapasitet på 5500.
Laget ble dannet i 1990, da med navnet "HC Örebro 90", men endret så navnet 2005 til "Örebro HK". Etter at "Örebro IK" gikk konkurs 1999 ble klubben byens største, nå under navnet "Viper". I HC-tiden var de kalt "Pirates". Klubben spiller i 2020/2021 sesongen i den øverste ligaen i Sverige, SHL.
Witwatersrand
Witwatersrand er en lav, sedimentær rekke av høyder på 1700–1800 moh som går i øst–vest–retning gjennom Gauteng i Sør-Afrika. Ordet betyr på afrikaans «ryggen av hvitt vann». Geologisk er den kompleks, men de grunnleggende formasjonene er kvartsitt, konglomerat og leirskifer av Witwatersrandsystemet. Den utgjør en kontinental skillelinje der vannet renner nordover og ut i Limpopo og Indiahavet og sørover ut i Oranje og Atlanterhavet. Witwatersrand ligger i provinsen Gauteng, tidligere kalt PMW–området, et akronym for Pretoria, Witwatersrand og Vereeniging.
JH Davis, en engelskmann, ble rapportert å ha funnet gull «i betydelig kvantitet» i juli 1852 ved Paardekraal nær Krugersdorp som var den tidligste oppdagelsen i Rand. Davis solgte gull til en verdi av £600 til Transvaals myndigheter og ble kort tid etterpå beordret ut av landet i henhold til den gjeldende politikken om å holde det hemmelig. I oktober 1853 oppdaget Pieter Jacob Marais, født i Cape Town den 31. juli 1826, gull på breddene av elva Jukskei, men også dette funnet ble dysset ned. Dent første gruveselskapet, Nil Desperandum Co-operative Gold Company, ble dannet ved Blaauwbank i 1874. Det ble tatt ut gull forskjellige steder frem til 1886 da oppdagelsen av hovedåren til Witwatersrand satte i gang det historiske gullrushet. Den etterfølgende oppdagelsen av andre rike og drivverdige årer av gull, førte til slutt til byggingen av det største urbane området i Afrika sør for Sahara.
For tiden foregår den eneste «operasjonelle» gullgruveaktiviteten i området til Blaauwbank Gold Mine and Museum som ligger nær Magaliesburg.
Vallerano
Vallerano er en kommune ( comune) i Provinsen Viterbo i regionen Latium i Italia.
Byen ligger ca. 60 km nordvest for Roma og 13 km sørøst for Viterbo. Pr 31. desember 2004 hadde den 2.568 innbyggere og et areal på 15,5 km².
Jødekake
Jødekaker er en gruppe småkaker med sefardisk opphav i skandinavisk kokekunst.
Da sefardiske kryptojøder fant veien fra Spania og Portugal til Nord-Europa omkring 1600- og 1700-tallet tok de med seg element av iberisk sefardisk kultur — inkludert sefardisk (jødisk) og arabisk (muslimsk) kokekunst med sin bruk av sukker i tillegg til mer utbredte søtningsstoffer som honning og forskjellige typer fruktsirup.
Ett av disse elementene var deres småkaker bakt med pisket egg, sukker, mel og vegetabilsk olje (f.eks. olivenolje) som basis. Karakteristisk for disse sefardiske småkakene er at det er minimalt med væske i dem, og at de derfor kunne oppbevares lenge. Blant sefarder i Nederland ble disse kakene noe endret ved at de byttet ut oljen med smør (senere ofte margarin). Disse kakene kom til å bli kjent som «joodse boterkoeken» (‘jødiske smørkjeks’) i Nederland og som «jødekaker» («jødekakor», «jødekakur», «jødekager» eller «judebröd») i Norden.
Den nederlandske typen er ytterligere endret i Danmark, slik at det idag er flere varianter av jødekaker. Det er nok den danske varianten som er best kjent i Norge. Her finnes det stadig mange som baker jødekaker som en tradisjonell del av sin julebakst. . Jødekakene i dansk og norsk versjon er mer som søtede butterdeigskjeks, av og til med perlesukker og hakkede mandler på.
Stortingsvalget 1965
Stortingsvalget 1965 var et norsk parlamentsvalg som ble avholdt 13. september 1965, og valgdeltakelsen var på 85,4 prosent.
Arbeiderpartiet gikk tilbake sammenlignet med Stortingsvalget 1961, men fikk likevel over 40 prosent av alle stemmene. Venstresiden fikk ikke flertall i Stortinget, og de borgerlige partiene dannet Per Bortens regjering (H, V, Sp, KrF) ledet av Per Borten.
==Resultat == ¹ Mandat fra borgerlige felleslister fordelt på de enkelte partier.
De borgerlige felleslistene var:
Statistisk sentralbyrå har estimert resultatet med felleslistene oppløst på de enkelte partiene. Resultatene for disse partiene på landsbasis blir da:
Jon Ewo
Jon Ewo (født 29. juni 1957 i Oslo som Jon Tore Halvorsen, skiftet offisielt navn til Jon Ewo i 2003) er en norsk forfatter. Han har en stor produksjon av særlig barne- og ungdomsbøker.
Ewo er utdannet bibliotekar, og har arbeidet som biblioteksjef i Vestby kommune. Han har også arbeidet innen forlagsbransjen som manuskonsulent, redaktør, og forlegger, men han er i dag heltidsforfatter. Han debuterte litterært i 1986 med novellesamlingen Det sies at oktober er en fin måned. Hovedtyngden av forfatterskapet ligger nå på barne- og ungdomsbøker.
Ewos barnebøker veksler mellom infantil humor (som i bøkene om Otto Monster), sjangerparodi (som i Trash Bazooka-serien) og eksistensielt alvor som i trilogien om Adam (Sola.., Månen.., Jorda..) og Svart, og cirka hvitt. Ewo har også skrevet sakprosa, blant annet serien Damms Norgeshistorie for barn.
Sammen med de norske forfatterne Ingunn Aamodt og Arne Svingen har han gitt ut grøsser-serien Marg & Bein.